ხავიერ მილეი
ხავიერ გერარდო მილეი (ესპ. Javier Gerardo Milei; დ. 22 ოქტომბერი, 1970, ბუენოს-აირესი, არგენტინა) — არგენტინელი პოლიტიკური და სახელმწიფო მოღვაწე, ეკონომისტი, მეწარმე. არგენტინის პრეზიდენტი 2023 წლის 10 დეკემბრიდან. მემარჯვენე ლიბერტარიანელი და პოპულისტი. წინასაარჩევნო კამპანიის დროს ეროვნული ვალუტის დიდი ინფლაციის, დევალვაციისა და საგარეო ვალის პრობლემების დასაძლევად გამოდიოდა რადიკალური იდეებით, როგორიცაა ეკონომიკის აშშ დოლარზე გადაყვანა, ცენტრალური ბანკისა და ზოგიერთი სამინისტროს გაუქმება, რათა შეზღუდულიყო სახელმწიფოს ჩარევა ეკონომიკაში.